stanford-oval/wikipedia huggingface dataset:
สตรีตเรเซอร์ (วิดีโอเกม พ.ศ. 2537)
แหล่งข้อมูลอื่น

Street Racer ที่ MobyGames
สาวบลอนด์หัวใจดี๊ด๊า 2

| สาวบลอนด์หัวใจดี๊ด๊า 2 |
| --- | --- |
Theatrical release poster
กำกับ: Charles Herman-Wurmfield
เขียนบท: Amanda Brown (novel) Dennis Drake
อำนวยการสร้าง: David Nicksay Marc E. Platt Jennifer Simpson Stephen Traxler Reese Witherspoon
นักแสดงนำ: Reese Witherspoon Sally Field Regina King Jennifer Coolidge Bruce McGill Dana Ivey Mary Lynn Rajskub
กำกับภาพ: Elliott Davis
ตัดต่อ: Peter Teschner
ดนตรีประกอบ: Rolfe Kent
ผู้จัดจำหน่าย: Metro-Goldwyn-Mayer
วันฉาย: 2 กรกฎาคม ค.ศ. 2003
ความยาว: 95 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $45,000,000
ทำเงิน: $124,914,842
ก่อนหน้านี้: สาวบลอนด์หัวใจดี๊ด๊า
ข้อมูลจาก All Movie Guide
ข้อมูลจาก IMDb
สาวบลอนด์หัวใจดี๊ด๊า 2 (อังกฤษ: Legally Blonde 2: Red, White & Blonde) เป็นภาพยนตร์ในปี 2003 เป็นภาคต่อของ สาวบลอนด์หัวใจดี๊ด๊า สร้างโดย  Metro-Goldwyn-Mayer นำแสดงโดยรีส วิเธอร์สปูน แสดงเป็นแอลล์, เช่นเดียวกับ ลูค วิลสัน, แซลลี ฟิลด์, เรจินา คิง, บรูซ แม็กกิล และบ็อบ นิวฮาร์ต
ถึงแม้ภาพยนตร์จะมีเรื่องราวในวอชิงตันดีซี แต่ภาพยนตร์ก็ถ่ายทำที่เดลตาเซ็นเตอร์ และยูทาห์เสตตแคปิตอลในซอลต์เลกซิตี รัฐยูทาห์ และอิลลินอยสเตดแคปิตอล ในสปริงฟิลด์ รัฐอิลลินอย ส่วนฉากภาพสูงในภาพยนตร์ของเมืองวอชิงตันดีซี เป็นการทำแบบจำลองขึ้นมาโดยทีมงาน
เสือลายเมฆ

| เสือลายเมฆ |
| --- | --- |

เสือลายเมฆที่สวนสัตว์แนชวิลล์
สถานะการอนุรักษ์
 ไม่มั่นคง  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
อันดับย่อย:: เฟลิฟอเมีย Feliformia
วงศ์:: เสือและแมว Felidae
สกุล:: สกุลเสือลายเมฆ Neofelis (Griffith, 1821)
สปีชีส์:: Neofelis nebulosa
ชื่อทวินาม
Neofelis nebulosa (Griffith, 1821)


ที่อยู่อาศัยของเสือลายเมฆใน ค.ศ. 2016
เสือลายเมฆ (อังกฤษ: Clouded leopard; ชื่อวิทยาศาสตร์: Neofelis nebulosa) เสือใหญ่ประเภทหนึ่ง อยู่ในวงศ์เสือและแมว (Felidae)
ศัพทมูลวิทยา

โดยที่ชื่อวิทยาศาสตร์ คำว่า Neofelis มาจากภาษากรีก คำว่า νεο- หมายถึง "ใหม่" และคำศัพท์ละติน feles หมายถึง "แมว" รวมกันแล้วหมายถึง "แมวใหม่"
ลักษณะ

เสือลายเมฆเป็นเสือขนาดเล็ก รูปร่างโดยทั่วไปคล้ายเสือดาวแต่เล็กกว่า รูปร่างเตี้ยป้อม ลำตัวมีสีพื้นน้ำตาลอมเทาจนถึงน้ำตาลเหลือง ช่วงล่างและขาด้านในสีขาวหรือสีครีม มีลายสีน้ำตาลเข้มเป็นดวงเหมือนก้อนเมฆขนาดใหญ่ทั่วตัว ตั้งแต่หัว ขา และหาง ดวงบางดวงอาจมีจุดดำอยู่ภายในดวงด้วย แต่ละดวงมีส่วนที่ค่อนไปทางท้ายลำตัวคล้ำกว่า ดวงบริเวณหัวและขาจะมีขนาดเล็กและอาจเป็นเพียงจุดทึบตัน ที่หลัง แก้ม และคอเป็นเส้นสีดำ หูสั้นกลม หลังหูสีดำและมีจุดสีขาวอมน้ำตาลกลางหลังหู ขาค่อนข้างสั้น ขาหลังยาวกว่าขาหน้าอย่างเห็นได้ชัด อุ้งตีนกว้าง
หางยาวมากและฟู มีลายเป็นปล้อง ปลายหางสีดำหรือสีเทา หางยาวเกือบ 90 เซนติเมตร ยกเว้นเสือลายเมฆพันธุ์ฟอร์โมซัน (F.n. brachyurus) มีหางสั้นเป็นพิเศษเพียง 55-60 เซนติเมตร แต่ความยาวของหางไม่อาจใช้เป็นเกณฑ์ในการจำแนกชนิดพันธุ์ได้
เขี้ยวยาว 3.8-4.5 เซนติเมตร นับว่ายาวที่สุดในจำนวนเสือทั้งหมดในโลก ด้านหลังเขี้ยวคมมาก ตัวเต็มวัยมีน้ำหนักประมาณ 10-20 กิโลกรัม ความยาวลำตัว 750-1,100 มิลลิเมตร แม้จะมีขนาดเล็กกว่าเสือชนิดอื่น ๆ แต่เสือลายเมฆมีสัดส่วนของกะโหลกคล้ายกับเสือชนิดอื่น ๆ จัดเป็นเสือที่มีขนาดเล็กที่สุด
เสือลายเมฆไม่เพียงลวดลายที่โดดเด่นต่างจากเสือชนิดอื่นเท่านั้น โครงสร้างภายในและลักษณะทางพันธุกรรมก็ต่างจากเสือชนิดอื่น กะโหลกต่างจากเสือชนิดอื่นอย่างเด่นชัด จึงจัดอยู่ในสกุลแยกจากเสือชนิดอื่นคือ Neofelis
อุปนิสัย

ปัจจุบันมีข้อมูลเกี่ยวกับอุปนิสัยของเสือลายเมฆไม่มากนัก เนื่องจากมีจำนวนน้อยในธรรมชาติ ประกอบกับอุปนิสัยที่ลึกลับ และอาศัยบนต้นไม้ในป่าทึบ ทำให้ศึกษาได้ยาก ข้อมูลในด้านนี้มักได้มาจากการสอบถามชาวบ้านและจากการสังเกตในกรงเลี้ยงเป็นส่วนใหญ่
เสือลายเมฆชอบอาศัยและพักผ่อนบนต้นไม้ เป็นนักปีนชั้นเยี่ยม มีข้อตีนที่พลิกหมุนได้แบบเดียวกับมาร์เกย์ จึงสามารถห้อยโหนกิ่งไม้ด้วยขาหลังเพียงอย่างเดียวแล้วปล่อยให้หัวห้อยลงมาได้ สามารถไต่กิ่งไม้แบบห้อยตัวอยู่ใต้กิ่งไม้ที่เอนเกือบขนานกับพื้นได้ เปรียบเทียบฝีมือการปีนป่ายกับเสือดาวแล้วเสือลายเมฆจะเก่งกว่า แม้เสือดาวจะปีนต้นไม้เก่ง แต่ก็ไม่ถนัดในการจับเหยื่อบนต้นไม้ แต่เสือลายเมฆเคยมีรายงานว่าไล่จับลิงบนต้นไม้ได้ อย่างไรก็ตามเสือลายเมฆล่าเหยื่อบนพื้นดินมากเท่า ๆ กับบนต้นไม้
สัตว์ที่เสือลายเมฆชอบล่าได้แก่ ลิง หมูป่า กวางขนาดเล็ก ชะมด เม่น กระรอก นก ปลา แพะ สัตว์เลี้อยคลาน ที่อุทยานแห่งชาติเขาใหญ่ในประเทศไทยก็เคยมีรายงานว่าเสือลายเมฆจับลิงกังและชะนีกิน
การกระจายพันธุ์และพฤติกรรม

มีการกระจายพันธุ์ตั้งแต่เนปาล, สิกขิม, ภาคเหนือของอินเดีย, ภาคใต้ของจีน, ไต้หวัน, ตะวันตกของพม่า, ไทย, ลาว, กัมพูชา, เวียดนาม, มาเลเซีย, เกาะบอร์เนียวและเกาะสุมาตรา มีพฤติกรรมมักอาศัยและหากินตามลำพัง หากินบนต้นไม้มากกว่าตามพื้น แต่ก็ลงมาบนพื้นดินบ้างเป็นบางครั้ง มักหากินในเวลากลางคืน เหยื่อได้แก่ นก, ลิง และงูบางชนิด โดยก่อนกินเหยื่อจะเลียขนของเหยื่ออกเสียก่อนเพื่อทำความสะอาด บางครั้งจะกลับมากินเหยื่อที่เหลือทิ้งไว้จนหมด ใช้เวลาตั้งท้อง 90 - 95 วันออกลูกครั้งละ 2 - 4 ตัว โดยลูกเสือแรกเกิดมีน้ำหนักตัวประมาณ 150 - 180 กรัม แต่พฤติกรรมในสถานที่เลี้ยง การผสมพันธุ์เป็นไปได้ยาก เนื่องจากเสือลายเมฆตัวผู้จะทำร้ายตัวเมียจนถึงตายได้ เนื่องจากเป็นสัตว์ที่ตอบสนองต่อความเครียดได้ง่าย ในปี ค.ศ. 2002 จึงมีโครงการโดยความร่วมมือของหลายประเทศและสถาบันสมิธโซเนียนผสมพันธุ์เสือลายเมฆขึ้นด้วยวิธีการผสมเทียม จนกระทั่งได้ลูกเสือลายเมฆด้วยวิธีนี้มาแล้ว 58 ตัว (ข้อมูลจนถึงปี ค.ศ. 2015) และเสือลายเมฆกลุ่มนี้ได้กลายเป็นต้นพันธุ์ให้แก่สวนสัตว์ต่าง ๆ ทั่วโลก เพื่อเพาะขยายพันธุ์ต่อแล้วถึง 16 ตัว สำหรับในประเทศไทยประสบความสำเร็จในกลางปี ค.ศ. 2015 ที่สวนสัตว์เปิดเขาเขียว เป็นลูกเสือลายเมฆ 2 ตัว
ทางฝั่งใต้แม่น้ำแยงซีเกียง เคยพบในตีนเขาหิมาลัยที่ระดับความสูงถึง 1,450 เมตร คาดว่าเสือลายเมฆอาจอยู่ได้ที่ระดับความสูงถึง 3,000 เมตร
สถานะ

เสือลายเมฆ นับเป็นเสือชนิดที่มีลวดลายสวยงาม จึงตกเป็นที่ต้องการของมนุษย์เสมอ ๆ ทั้งล่าเพื่อเอาหนัง และนำไปเป็นสัตว์เลี้ยง ซึ่งพฤติกรรมเมื่อเป็นสัตว์เลี้ยงโดยมนุษย์แล้ว ปรากฏว่าเสือลายเมฆมีพฤติกรรมที่ไม่ดุและค่อนข้างเชื่องมากกว่าเสือหรือแมวป่าชนิดอื่น ๆ สถานะปัจจุบันตามกฎหมายไทย เสือลายเมฆจัดเป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่า พุทธศักราช 2535 และสถานะในไซเตสจัดอยู่ในบัญชีหมายเลข 1 (Appendix I)
ชีววิทยา

แม้ว่าสัตว์ที่อาศัยในป่าเขตร้อนอย่างเสือลายเมฆมักไม่มีฤดูกาลผสมพันธุ์ที่แน่นอน แต่พบว่าเสือลายเมฆในแหล่งเพาะเลี้ยงออกลูกตั้งแต่เดือนมีนาคมจนถึงสิงหาคม เสือลายเมฆสาวมีระยะเวลาเป็นสัดครั้งละ 6 วันและเกิดขึ้นทุก ๆ 30 วันในฤดูผสมพันธุ์ เชื่อว่าเสือลายเมฆออกลูกในโพรงไม้ที่อยู่เหนือระดับพื้นดิน แต่ก็เคยมีผู้พบเห็นเสือลายเมฆออกลูกในรังที่อยู่ในระดับพื้นดินท่ามกลางพุ่มไม้ทึบเหมือนกัน แม่เสือตั้งท้อง 86-93 วัน ลูกครอกหนึ่งมีประมาณ 1-5 ตัว ส่วนใหญ่มักมี 2 ตัว ลูกเสือแรกเกิดมีน้ำหนัก 140-170 กรัม ลืมตาเมื่ออายุ 10-12 วัน และเริ่มเดินได้เมื่ออายุ 19-20 วัน เมื่ออายุได้ 10 สัปดาห์ก็เริ่มกินเนื้อได้ หย่านมเมื่ออายุ 5 เดือน เสือหนุ่มสาวจะมีสีสันเหมือนเสือเต็มวัยเมื่ออายุได้ 6 เดือน และเมื่ออายุ 10 เดือนก็จะออกเรือนหากินเองได้ เสือลายเมฆเข้าสู่วัยเจริญพันธุ์เมื่ออายุ 24-36 เดือน และจะให้กำเนิดลูกได้จนถึงอายุ 12-15 ปี อายุขัยโดยเฉลี่ย 11 ปี แต่ตัวที่อายุมากที่สุดในกรงเลี้ยงมีอายุ 17 ปี
เสือลายเมฆเป็นเสือที่เพาะพันธุ์ได้ยากมากเนื่องจากตัวผู้ชอบฆ่าตัวเมีย เสือลายเมฆในแหล่งเพาะเลี้ยงเพียง 20 เปอร์เซ็นต์เท่านั้นที่เกิดในกรงเลี้ยง การผสมเทียมและการถ่ายเทตัวอ่อน (embryo transfer) ประสบผลสำเร็จพอสมควรในเสือและแมวป่าหลายชนิด เมื่อไม่นานมานี้มีทฤษฎีจากนักเพาะเลี้ยงชาวอังกฤษบอกว่า เสือลายเมฆตัวเมียเป็นสัดครั้งเดียวในรอบปี และจะยอมผสมพันธุ์กับตัวผู้ที่อยู่ด้วยกันมาเป็นเวลานานเท่านั้น
บางทีแหล่งเพาะเลี้ยงที่ประสบความสำเร็จที่สุดในการเพาะพันธุ์เสือลายเมฆอาจเป็นสวนสัตว์พาต้าของประเทศไทยก็ได้ (ปานเทพ) สวนสัตว์พาต้าเป็นสวนสัตว์ที่ประสบความสำเร็จอย่างมาก และสามารถส่งเสือลายเมฆให้แก่สวนสัตว์อื่น ๆ ทั่วโลก
ชนิดย่อย

เสือลายเมฆ อาจแบ่งออกได้เป็นชนิดย่อยได้ 3 ชนิด คือ
N. n. nebulosa (Griffith, 1821) — พบในตอนใต้ของจีนจนถึงภาคตะวันออกของพม่า
N. n. macrosceloides (Hodgson, 1853) — พบในเนปาลจนถึงพม่า
N. n. brachyura (Swinhoe, 1862) — พบเฉพาะเกาะไต้หวันเท่านั้น ปัจจุบันสูญพันธุ์ไปแล้วในยุคทศวรรษที่ 90 โดยมีข้อมูลยืนยันครั้งสุดท้ายในปี ค.ศ. 1989 โดยพบเป็นหนังของตัวที่ยังไม่โตเต็มวัยในบริเวณอุทยานแห่งชาติทาโรโค
ดูเพิ่ม

เสือลายเมฆบอร์เนียว
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q36135  Wikispecies: Neofelis nebulosa  ADW: Neofelis_nebulosa  BioLib: 2002  BOLD: 83180  EoL: 328675  Fossilworks: 224099  GBIF: 2435079  iNaturalist: 41972  IRMNG: 10200770  ITIS: 183809  IUCN: 14519  MSW: 14000222  NCBI: 61452  Species+: 10199 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
เส้นโครงแผนที่

แผนที่โลก ปี ค.ศ. 2004 โดยสำนักข่าวกรองกลางสหรัฐอเมริกา
โดยทั่วไปแล้วเส้นโครงแผนที่ (อังกฤษ: Map projection) คือระบบการเปลี่ยนตำแหน่งของละติจูดและลองจิจูดบนพื้นผิวทรงกลมซึ่งในที่นี้คือโลก ให้มาอยู่บนแผ่นกระดาษที่มีลักษณะเรียบ ดังนั้นเส้นโครงแผนที่จึงเป็นสิ่งที่สำคัญสำหรับการทำแผนที่ เส้นโครงแผนที่มีอยู่ด้วยกันหลายประเภท ซึ่งในแต่ละประเภทมีข้อจำกัดที่เกิดจากการบิดเบี้ยวอยู่ในตัว ซึ่งการบิดเบี้ยวนี้เกิดมาจากกระบวนการเปลี่ยนแปลงตำแหน่งจากทรงกลมให้มาอยู่บนผิวเรียบ ยกตัวอย่างเช่น การทำให้เปลือกส้มทั้งลูกที่มีลักษณะกลมให้เป็นแผ่นเรียบเพียงแผ่นเดียวย่อมมีการบิดเบี้ยวเกิดขึ้น
สิ่งสำคัญที่สุดในการเลือกใช้แผนที่ประเภทต่าง ๆ คือ วัตถุประสงค์ที่จะนำไปใช้ เส้นโครงแผนที่ในแต่ละแบบมีจุดประสงค์เพื่อรักษาคุณสมบัติบางประการให้คงไว้ ในขณะเดียวกันก็จะทำให้เกิดการบิดเบี้ยวของคุณสมบัติบางประการเกิดขึ้น จึงทำให้แผนที่แต่ละประเภทมีไว้สำหรับการใช้งานที่แตกต่างกันออกไป สำหรับการใช้งานโดยทั่วไป เมื่อเปรียบเทียบกับแผนที่ที่อยู่บนลูกโลกทรงกลมจำลองนั้นเป็นการยากสำหรับการใช้งาน แต่เมื่อแผนที่ถูกแสดงลงบนแผ่นกระดาษที่เรียบแล้ว ย่อมทำให้เกิดความสะดวกต่อการเผยแพร่ การใช้งาน การพกพา และการเก็บรักษา
แผนภาพตามทฤษฏีของทิสสอต แสดงบริเวณที่เกิดการบิดเบี้ยวบนแผนที่แบบเมอร์เคเตอร์
โลกในความเป็นจริงไม่ได้มีลักษณะที่กลมสมบูรณ์แบบ
คุณลักษณะของแผนที่

การบอกคุณลักษณะของแผนที่แสดงพื้นผิวโลกสามารถทำการจำแนกประเภทได้จากลักษณะทางภูมิศาสตร์ อันประกอบไปด้วย
พื้นที่
รูปร่าง
ทิศทาง
ระยะทาง
อัตราส่วน
ในเส้นโครงแผนที่แต่ละประเภทมีจุดประสงค์เพื่อรักษาคุณลักษณะต่างๆข้างต้นให้คงอยู่ไว้อย่างน้อยหนึ่งอย่าง ดังนั้นในกระบวนการทำแผนที่จึงต้องคำนึงถึงการรักษาคุณลักษณะแต่ละประเภทไว้เป็นพื้นฐาน ด้วยเหตุนี้จึงไม่สามารถที่จะบอกได้ว่าแผนที่ประเภทใดเป็นแผนที่คือแผนที่ที่ดีที่สุด เนื่องจากแต่ละประเภทมีข้อจำกัดที่แตกต่างกันออกไป อีกสิ่งหนึ่งที่ต้องคำนึงถึงคือข้อมูลต่างๆทางภูมิศาสตร์ที่จะใส่ลงบนแผนที่ ในแผนที่ที่มีการใช้อัตราส่วนที่ไม่ใหญ่มากการลงข้อมูลให้ถูกต้องถือว่ามีความสำคัญอย่างมากเช่นเดียวกัน
กระบวนการสร้างแผนที่

ในกระบวนการสร้างแผนที่สามารถจำแนกได้เป็น 2 ขั้นตอน ได้แก่
การเลือกตัวแบบของลูกโลก โดยปกติแล้วจะทำการเลือกระหว่างทรงกลมและทรงรี เนื่องจากลูกโลกที่แท้จริงไม่ได้มีลักษณะเป็นทรงกลมที่สมบูรณ์
หลักจากที่ได้แบบแล้ว ก็จะเป็นการเปลี่ยนตำแหน่งละติจูดและลองติจูดทางภูมิศาสตร์ ให้มาอยู่บนระนาบแกน x y ในทางคณิตศาสตร์
กระบวนการที่เรียบง่ายที่สุดของเส้นโครงแผนที่คือการฉายภาพ ซึ่งในที่นี้คือการใช้แสงเพื่อฉายภาพพื้นผิวโลกลงบนพื้นผิวเรียบประเภทต่างๆ
การเลือกพื้นผิวเรียบสำหรับเส้นโครงแผนที่

ในที่นี้คือการเลือกพื้นผิวที่สามารถห่อหุ้มลูกโลกที่เป็นต้นแบบได้ โดยที่ไม่ทำให้พื้นผิวโลกมีการสูญเสียพื้นที่ สามารถจำแนกประเภทพื้นผิวเรียบที่ใช้ออกได้เป็นสามประเภทใหญ่ๆ คือ ทรงกระบอก ทรงกรวย และ แผ่นเรียบ เมื่อภาพของต้นแบบบนพื้นผิวลูกโลกขึ้นไปอยู่บนพื้นผิวเรียบที่ใช้แล้ว จึงทำการคลี่พื้นผิวเรียบทรงกระบอกหรือทรงกรวยออก ให้กลายเป็นเป็นเรียบเพื่อนำไปใช้งานต่อไป
การเลือกพื้นผิวเรียบสำหรับเส้นโครงแผนที่ > พื้นผิวสำหรับเส้นโครงแผนที่แบบทรงกระบอก

พื้นผิวทรงกระบอก คือ เส้นโครงแผนที่บนลูกโลกให้ไปอยู่บนพื้นผิวทรงกระบอก โดยให้แกนของทรงกระบอกอยู่ในแนวเดียวกันกับแกนของลูกโลกต้นแบบ หลังจากที่ได้ภาพบนพื้นผิวทรงกระบอกแล้วจึงนำไปคลี่ออกเพื่อใช้งานเป็นแผนที่ต่อไป อย่างไรก็ตามหากพิจารณาดูที่รูปประกอบแล้วจะเห็นได้ว่าเมื่อตำแหน่งละติจูดมีค่าสูงขึ้น จะมีการขยายออกในแนวเหนือ-ใต้ และ แนวตะวันออก-ตะวันตก ซึ่งยิ่งเมื่อค่าละติจูดสูงขึ้นมากเท่าไหร่ก็จะมีการขยายตัวออกมากขึ้นเรื่อย ๆ โดยที่การขยายขยายออกในแนวเหนือ-ใต้จะมีค่าเพิ่มขึ้นมากกว่าการขยายตัวออกในแนวตะวันออก-ตะวันตกที่ตำแหน่งละติจูดเดียวกัน
ตัวอย่างของแผนที่ที่เกิดจากการใช้พื้นผิวทรงกระบอก เช่น แผนที่แบบเมอร์เคเตอร์และเมอร์เคเตอร์ผันกลับ เป็นต้น
การเลือกพื้นผิวเรียบสำหรับเส้นโครงแผนที่ > พื้นผิวสำหรับเส้นโครงแผนที่แบบทรงกรงกรวย

พื้นผิวทรงกรวย คือ เส้นโครงแผนที่บนลูกโลกให้ไปอยู่บนพื้นผิวทรงกรวย โดยให้แกนของทรงกรวยอยู่ในแนวเดียวกันกับแกนของลูกโลกต้นแบบ เส้นละติจูดในแนวนอนจะมีลักษณะเป็นวงกลมบนพื้นผิวกรวยล้อมรอบจุดยอด เส้นเมริเดียนหรือเส้นลองติจูดในแนวตั้งจะมีระยะห่างระหว่างเส้นที่เท่ากัน เมื่อนำพื้นผิวกรวยไปคลี่ออกเป็นแผ่นเรียบ ซึ่งในการใช้พื้นผิวแบบกรวยนั้นสามารถจำแนกออกได้เป็นสองประเภท
การที่ให้พื้นผิวกรวยสัมผัสพื้นผิวลูกโลกต้นแบบโดยจุดที่สัมผัสเป็นจุดที่ตั้งฉากระหว่างพื้นผิวทั้งสอง
การที่ผู้ทำแผนที่เลือกเส้นขนานบนเปลือกลูกโลกสองเส้นแล้วให้พื้นผิวกรวยตัดผ่านสองเส้นขนานนั้น ในประเภทที่สองนี้ผลคือช่วยการลดการบิดเบี้ยวในเรื่องอัตราส่วน รูปทรง และพื้นที่ ที่อยู่ใกล้กับเส้นขนานทั้งสองเส้นบริเวณที่พื้นผิวกรวยตัดผ่าน
ตัวอย่างของแผนที่ที่เกิดจากการใช้พื้นผิวทรงกรวย คือ แบบระยะเท่ากัน (Equidistant conic) แบบอัลเบอร์ส (Albers conic) และแบบมาตราส่วนแลมเบิร์ต (Lambert conformal conic) เป็นต้น
การเลือกพื้นผิวเรียบสำหรับเส้นโครงแผนที่ > พื้นผิวสำหรับเส้นโครงแผนที่แบบเรียบ

พื้นผิวเรียบ คือเส้นโครงแผนที่บนลูกโลกให้ไปอยู่บนพื้นผิวเรียบ โดยเลือกใช้จุดกึ่งกลางของแผ่นเรียบให้เป็นจุดสัมผัสและตั้งฉากพื้นผิวโลก วิธีการนี้จะเป็นการรักษาทิศทางจากจุดศูนย์การไปยังตำแหน่งต่างๆบนแผนที่ และทำให้เส้นรอบวงกลมโลกที่ใหญ่ที่สุดถูกแสดงเป็นเส้นตรงเมื่ออยู่บนพื้นผิวเรียบ แต่การทำเช่นนี้จะทำให้เกิดการบิดเบี้ยวของรูปร่างและพื้นที่เกิดขึ้น
ตัวอย่างของแผนที่ที่เกิดจากการใช้พื้นผิวเรียบ คือ การฉายภาพแบบโนโมนิก (Gnomonic projection) เป็นต้น
การจำแนกประเภทของเส้นโครงแผนที่

พื้นฐานหลักของการจำแนกเส้นโครงแผนที่ อยู่ที่ประเภทของพื้นผิวที่ใช้สำหรับเส้นโครงแผนที่ ซึ่งในที่นี้คือการนำพื้นผิวขนาดใหญ่มาสัมผัสกับพื้นผิวโลก ตามด้วยการกำหนดอัตราส่วนที่ต้องการใช้งาน พื้นผิวเหล่านี้ คือ
ทรงกระบอก (ยกตัวอย่างเช่น แผนที่แบบเมอร์เคเตอร์)
ทรงกรวย (ยกตัวอย่างเช่น แผนที่แบบอัลเบอร์ส)
แผ่นเรียบ (ยกตัวอย่างเช่น แผนที่ที่เกิดจากทำแบบจำลองเชิงเส้นรอบทิศ)
นอกจากนี้ยังมีพื้นผิวสำหรับเส้นโครงแผนที่ที่ไม่ได้จำแนกอยู่ในพื้นผิวสามประเภทนี้ เช่น ทรงกระบอกปลอม (Pseudocylindrical) หรือ ทรงกรวยปลอม (Pseudoconic) เป็นต้น
การจำแนกประเภทอีกแบบหนึ่ง คือ การจำแนกตามคุณลักษณะทางภูมิศาสตร์ที่ต้องการการรักษาไว้ของแผนแต่ละประเภท ดังนี้
ทิศทาง คือ การรักษาคุณสมบัติทางด้านทิศทางระหว่างจุดสองจุดใดๆบนแผนที่ให้คงไว้
รูปทรงเฉพาะแห่ง คือ การรักษารูปทรงเฉพาะแห่งที่ต้องการให้คงไว้
พื้นที่ คือ การรักษาขนาดอัตราส่วนของพื้นที่บริเวณที่ต้องการให้คงไว้
ระยะทาง คือ การรักษาระยะทางระหว่างจุดสองจุดใดๆบนแผนที่ให้คงไว้
ภาพแสดงการใช้พื้นผิวทรงกระบอกในเส้นโครงแผนที่แบบ
ภาพแสดงการใช้พื้นผิวทรงกรวยในเส้นโครงแผนที่แบบอัลเบอร์ส
แผนที่ที่เกิดจากเส้นโครงแผนที่แบบเมอร์เคเตอร์ ระหว่างละติจูด 82°เหนือ และละติจูด 82°ใต้
สี่สุดยอดวรรณกรรมจีน

| --- | --- |

ผู้ประพันธ์: หลอกว้านจง (สามก๊ก)   อู๋ เฉิงเอิน (ไซอิ๋ว)   ชือ ไน่อัน (ซ้องกั๋ง)   เฉา เสฺวี่ยฉิน (ความฝันในหอแดง)
ชื่อเรื่องต้นฉบับ: (จีน: 四大名著; พินอิน: sì dà míng zhù)
ประเทศ:  จีน
ภาษา: ภาษาจีน
ประเภท: วรรณกรรมจีน
ชนิดสื่อ: หนังสือ
สี่สุดยอดวรรณกรรมจีน (จีน: 四大名著; พินอิน: sì dà míng zhù) คือนวนิยายของจีน 4 เรื่องซึ่งเหล่าบัณฑิตยอมรับว่าเป็นวรรณกรรมอันยิ่งใหญ่และมีอิทธิพลต่อวรรณกรรมเรื่องอื่นๆ ของประเทศ ประกอบด้วย
สามก๊ก (อังกฤษ: Romance of the Three Kingdoms; จีน: 三國演義; พินอิน: sān guó yǎn yì) - พ.ศ. 1873 (ค.ศ. 1330)
ซ้องกั๋ง (อังกฤษ: Water Margin; จีน: 水滸傳; พินอิน: shuǐ hǔ zhuàn)  - พ.ศ. 2116 (ค.ศ. 1573)
ไซอิ๋ว (อังกฤษ: Journey to the West;  จีน: 西遊記; พินอิน: xī yóu jì)  - พ.ศ. 2133 (ค.ศ. 1590)
ความฝันในหอแดง (อังกฤษ: Dream of the Red Chamber; จีน: 紅樓夢; พินอิน: hóng lóu mèng)  - พ.ศ. 2335 (ค.ศ. 1792)
แต่บางคนก็นับ บุปผาในกุณฑีทอง (อังกฤษ: The Plum in the Golden Vase; จีน: 金瓶梅, จินผิงเหมย (จีนกลาง), กิมปังบ๊วย (จีนแต้จิ๋ว)) เป็นวรรณกรรมคลาสสิกเรื่องที่ห้าด้วย ในช่วงปลายราชวงศ์หมิงถึงต้นราชวงศ์ชิง บุปผาในกุณฑีทอง นับว่าเป็นหนึ่งในสี่สุดยอดวรรณกรรมจีนร่วมกับนวนิยายอีกสามเรื่องแรก เรียกรวมกันว่า "สี่วรรณกรรมอันยิ่งใหญ่" (四大奇書，四大奇书) แต่ต่อมาเรื่อง บุปผาในกุณฑีทอง ถูกต่อต้าน รัฐบาลจีนจึงแบนนวนิยายเรื่องนี้เนื่องจากมีเนื้อหาเกี่ยวข้องกับเซ็กซ์มากเกินไป และจัดให้ ความฝันในหอแดง ขึ้นมาเป็นหนึ่งในสี่สุดยอดวรรณกรรมจีนแทนที่
สตีฟ จ็อบส์ อัจฉริยะเปลี่ยนโลก

| สตีฟ จ็อบส์ อัจฉริยะเปลี่ยนโลก |
| --- | --- |
ใบปิดภาษาไทย
กำกับ: โจชัว ไมเคิล สเติร์น
เขียนบท: แม็ตต์ ไวท์ลีย์
อำนวยการสร้าง: โจชัว ไมเคิล สเติร์น มาร์ก ฮูลเม
นักแสดงนำ: แอชตัน คุชเชอร์
กำกับภาพ: รัสเซล คาร์เพนเทอร์
ตัดต่อ: รอเบิร์ต โคมัตสึ
ดนตรีประกอบ: จอห์น เด็บนีย์
บริษัทผู้สร้าง:   Five Star Feature Films  IF Entertainment  Venture Forth  Silver Reel  Endgame Entertainment  
ผู้จัดจำหน่าย: Open Road Films
วันฉาย: 25 มกราคม 2013 (ซันแดนซ์) 16 สิงหาคม 2013 (สหรัฐอเมริกา) 12 กันยายน 2013 (ไทย)
ความยาว: 129 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 12 ล้านดอลลาร์สหรัฐ
ทำเงิน: 35.9 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
สตีฟ จ็อบส์ อัจฉริยะเปลี่ยนโลก (อังกฤษ: Jobs) เป็นภาพยนตร์ชีวประวัติของสตีฟ จอบส์ในปี 2013 กำกับโดยโจชัว ไมเคิล สเติร์น เขียนโดยมาร์ก ฮูลเม โดยแอชตัน คุชเชอร์รับบทเป็นสตีฟ จอบส์
เรื่องย่อ

สตีฟ จ็อบส์ อัจฉริยะเปลี่ยนโลก เล่าถึงเรื่องราวทรงพลังและน่าทึ่งของผู้ชายคนหนึ่ง ที่ต้องการเปลี่ยนโลก และสุดท้ายก็ทำจนสำเร็จ โดยเล่าถึงช่วงเวลาระหว่างปี 1970 จนถึง 2000 ที่สร้างผลกระทบและหล่อหลอมให้สตีฟ จอบส์ กลายเป็นไอคอนแห่งวงการไอทีอย่างที่ทุกคนรู้จัก จอบส์ต้องพบกับแรงบันดาลใจ การค้นพบตัวตน จุดต่ำสุดของชีวิต ชัยชนะที่ยิ่งใหญ่ และความพยายามอย่างไม่ลดละในการเปลี่ยนโลกที่ทุกคนเคยรู้จัก
นักแสดง

แอชตัน คุชเชอร์ รับบท สตีฟ จอบส์
จอช แกด รับบท สตีฟ วอซเนียก
เดอร์ม็อต มัลโรนีย์ รับบท ไมค์ มาร์กคูลา
แมททิว โมดีน รับบท จอห์น สคัลลีย์
กิลส์ แมททีย์ รับบท โจนาธาน ไอฟ์
แหล่งข้อมูลอื่น

เว็บไซต์ทางการ
Jobs ที่อินเทอร์เน็ตมูวีเดตาเบส
Jobs ที่บ็อกซ์ออฟฟิศโมโจ
Jobs ที่สยามโซน
แครชแบนดิคูต 4: อิทอิสอะเบาต์ไทม์

| แครชแบนดิคูต 4: อิทอิสอะเบาต์ไทม์ |
| --- | --- |

ผู้พัฒนา: Toys for Bob
ผู้จัดจำหน่าย: แอ็กทิวิชัน
กำกับ: Dan Neil
อำนวยการผลิต: Matt Copeland Maria Rosseau Louis Studdert Scot Tumlin
ออกแบบ: Toby Schadt
โปรแกรมเมอร์: Brent Gumns Hostrawser
ศิลปิน: Amber Long Josh Nadelberg
เขียนบท: Mandy Benanav
แต่งเพลง: Walter Mair
ชุด: แครชแบนดิคูต
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส นินเท็นโด สวิตช์
วางจำหน่าย:  2 ตุลาคม 2020 เพลย์สเตชัน 4, เอกซ์บอกซ์วัน 2 ตุลาคม 2020 สวิตช์, เพลย์สเตชัน 5, เอกซ์บอกซ์ซีรีส์เอกซ์/ซีรีส์เอส  12 มีนาคม 2021 ไมโครซอฟท์ วินโดวส์ 26 มีนาคม 2021 
แนว: แพลตฟอร์ม
รูปแบบ: ผู้เล่นเดี่ยว, หลายผู้เล่น
แครชแบนดิคูต 4: อิทอิสอะเบาต์ไทม์ (อังกฤษ: Crash Bandicoot 4: It's About Time) เป็นวิดีโอเกมแพลตฟอร์มที่พัฒนาโดย Toys for Bob และจัดจำหน่ายโดยแอ็กทิวิชัน ตัวเกมเป็นเกมภาคหลักลำดับที่แปดในชุดเกม แครชแบนดิคูต และเป็นการทบทวนเกมที่ตามหลังเกม แครชแบนดิคูต: วาร์ป
ตัวเกมได้เพิ่มองค์ประกอบใหม่ให้กับรูปแบบการเล่นดั้งเดิมของชุดเกมนี้ รวมถึงการใช้พลังที่จัดหาโดยควมตัมแมสก์ ซึ่งสามารถปรับเปลี่ยนระดับและจัดเตรียมวิธีการสำรวจหรือเอาชนะอุปสรรคต่าง ๆ นอกจากนี้ยังมีโหมดเกมเพิ่มเติมสำหรับระดับการเล่นซ้ำ และความสามารถในการควบคุมตัวละครห้าตัวในเกม ซึ่งสามคนได้แก่ Tawna, Dingodile และ Cortex มีรูปแบบการเล่นและระดับที่เป็นเอกลักษณ์
แครชแบนดิคูต 4: อิทอิสอะเบาต์ไทม์ วางจำหน่ายบนเพลย์สเตชัน 4 และเอกซ์บอกซ์วัน ในวันที่ 2 ตุลาคม 2020 ในขณะที่เวอร์ชันสำหรับเพลย์สเตชัน 5, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์ วางจำหน่ายในวันที่ 12 มีนาคม 2021 และเวอร์ชันไมโครซอฟท์ วินโดวส์ วางจำหน่ายในวันที่ 26 มีนาคม 2021 ตัวเกมได้รับคำวิจารณ์อันเป็นที่ชื่นชอบจากนักวิจารณ์ และถือเป็นการกลับมาสู่รูปแบบแฟรนไชส์ ​​โดยได้รับคำชมที่มุ่งไปที่รูปแบบการเล่น การออกแบบด่าน การนำเสนอ และส่วนเพิ่มเติมใหม่ให้กับการเล่นเกมบนแพลตฟอร์มปกติ
สกายแลนเดอร์: สปายโรแอดเวนเจอร์

| สกายแลนเดอร์: สปายโรแอดเวนเจอร์ |
| --- | --- |

ผู้พัฒนา: Toys for Bob  (วี) XPEC Entertainment  (วินโดวส์, เพลย์สเตชัน 3, เอกซ์บอกซ์ 360) Vicarious Visions  (3DS)
ผู้จัดจำหน่าย: แอ็กทิวิชัน
อำนวยการผลิต: Yale Miller Elizabeth Wang
ออกแบบ: I Wei Huang Tom Hester
เขียนบท: Alec Sokolow Joel Cohen Marianne Krawczyk
แต่งเพลง: Lorne Balfe
ชุด: สปายโร สกายแลนเดอร์
เครื่องเล่น: ไมโครซอฟท์ วินโดวส์, นินเท็นโด 3DS, แมคโอเอส, เพลย์สเตชัน 3, วี, วียู, เอกซ์บอกซ์ 360
วางจำหน่าย: ไมโครซอฟท์ วินโดวส์, 3DS, แมคโอเอส, เพลย์สเตชัน 3, วี, เอกซ์บอกซ์ 360AU: 13 ตุลาคม 2011 EU: 14 ตุลาคม 2011 NA: 16 ตุลาคม 2011วียูJP: 12 กรกฎาคม 2013
แนว: ทอยทูไลฟ์, เล่นตามบทบาท, แพลตฟอร์ม
รูปแบบ: ผู้เล่นเดี่ยว, หลายผู้เล่น
สกายแลนเดอร์: สปายโรแอดเวนเจอร์ (อังกฤษ: Skylanders: Spyro's Adventure) เป็นวิดีโอเกมเกมแรกในชุดเกม สกายแลนเดอร์ ซึ่งเดิมทีตั้งใจและวางจำหน่ายในฐานะการรีบูตครั้งที่สองของแฟรนไชส์ สปายโร และควรจะเป็นเกมแรกในเกมไตรภาคใหม่ของสปายโร ตัวเกมเป็นเกมเกมแพลตฟอร์มแอ็กชันผจญภัย 3 มิติที่เล่นร่วมกับหุ่นของเล่นที่โต้ตอบกับมันผ่าน "พอร์ทัลแห่งพลัง" ที่อ่านแท็กของพวกเขาผ่าน NFC และมีเสียงของจอช คีตัน, ดาริน เดอ พอล, เดฟ วิตเทนเบิร์ก, คีธ ฟาร์ลีย์, ออเดรย์ วาซิเลวสกี้, โจอี้ คาเมน และ เควิน ไมเคิล ริชาร์ดสัน ตัวเกมวางจำหน่ายในเดือนตุลาคม 2011 ในโซนอเมริกาเหนือ ยุโรป และออสเตรเลียสำหรับไมโครซอฟท์ วินโดวส์, นินเท็นโด 3DS, แมคโอเอส, เพลย์สเตชัน 3, วี และ เอกซ์บอกซ์ 360
สำหรับในโซนญี่ปุ่น ตัวเกมวางจำหน่ายในวันที่ 12 กรกฎาคม 2013 ซึ่งจัดจำหน่ายโดยสแควร์เอนิกซ์ สำหรับเครื่องวี, เพลย์สเตชัน 3, นินเท็นโด 3DS และวียู
แอ็กทิวิชันประกาศว่าในวันที่ 3 มิถุนายน 2012 สกายแลนเดอร์: สปายโรแอดเวนเจอร์ เป็นวิดีโอเกมคอนโซลและพกพาที่มียอดขายสูงสุดทั่วโลกในปี 2012 และในวันที่ 31 มีนาคม 2012 แอ็กทิวิชันขายของเล่น สกายแลนเดอร์ ไปแล้วกว่า 30 ล้านชิ้น และคาดว่ายอดขายจะเกิน 500 ล้านดอลลาร์ภายในสิ้นปีนี้ ภาคต่อโดยตรง สกายแลนเดอร์: ไจแอนท์ส ได้วางจำหน่ายในปี 2012 สำหรับ นินเท็นโด 3DS, เพลย์สเตชัน 3, เอกซ์บอกซ์ 360, วี และ วียู
สปิริตแฟเรอร์

วิดีโอเกมปี ค.ศ. 2020
| สปิริตแฟเรอร์ |
| --- | --- |

ผู้พัฒนา: ธันเดอร์โลตัสเกมส์
ผู้จัดจำหน่าย: ธันเดอร์โลตัสเกมส์
เอนจิน: ยูนิตี 
เครื่องเล่น: วินโดวส์ แมคโอเอส ลินุกซ์ เพลย์สเตชัน 4 นินเท็นโด สวิตช์ เอกซ์บอกซ์วัน สตาเดีย
วางจำหน่าย: 18 สิงหาคม ค.ศ. 2020
แนว: การจำลองการจัดการ, เกมแพลตฟอร์ม
รูปแบบ: ผู้เล่นเดี่ยว, หลายผู้เล่น
สปิริตแฟเรอร์ (อังกฤษ: Spiritfarer) เป็นเกมแอ็กชันการจำลองการจัดการและกระบะทรายแนวอินดี ที่พัฒนาและเผยแพร่โดยสตูดิโอธันเดอร์โลตัสเกมส์ของแคนาดา ซึ่งได้รับการเผยแพร่สำหรับไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4, นินเท็นโด สวิตช์, เอกซ์บอกซ์วัน และสตาเดียในวันที่ 18 สิงหาคม ค.ศ. 2020 โดยตัวละครหลักที่ชื่อสเตลลา ได้กลายเป็น "สปิริตแฟเรอร์" ซึ่งมีหน้าที่ในการส่งวิญญาณของผู้ตายไปสู่ชีวิตหลังความตาย เกมนี้ได้รับการวิจารณ์ในเชิงบวกจากนักวิจารณ์โดยทั่วไป โดยยกย่องรูปแบบการเล่นที่ดำเนินไปอย่างช้า ๆ, ภาพเคลื่อนไหวโดยละเอียด, ดนตรีออเคสตรา และธีมที่เป็นเอกลักษณ์
โครงเรื่อง

ผู้เล่นสวมบทเป็นสเตลลา พร้อมกับสัตว์เลี้ยงของเธอที่เป็นแมวชื่อแดฟโฟดิล ซึ่งเธอได้รับช่วงต่อจากแครอนในตำนานในฐานะสปิริตแฟเรอร์คนใหม่ โดยเป็นคนล่องเรือข้ามฟากในทะเลเพื่อค้นหาวิญญาณ รวมทั้งตอบสนองความปรารถนาสุดท้ายของพวกเขา และสุดท้ายก็พาพวกเขาไปที่เอเวอร์ดอร์ ซึ่งเป็นประตูสู่ชีวิตหลังความตาย
การตอบรับ

สปิริตแฟเรอร์ได้รับ "บทวิจารณ์ที่เป็นที่นิยมโดยทั่วไป" สำหรับเวอร์ชันพีซี ตามตัวรวบรวมบทวิจารณ์ เมทาคริติก
ทอม มากส์ จากเว็บไซต์ไอจีเอ็น' ให้คะแนนเกม 9 เต็ม 10 และให้รางวัลเอดิเตอส์ชอยซ์ โดยเปรียบเทียบเกมดังกล่าวเป็นการผสมผสานระหว่างแอนิมอลครอสซิงและเกมแพลตฟอร์ม เขาระบุว่าในขณะที่เกม "ต่อสู้กับหัวข้อที่หนักหน่วงเกี่ยวกับความตายและผู้ที่ถูกทิ้งไว้เบื้องหลัง" แต่ก็ยัง "มีสีสัน" และ "รู้สึกดี" เขาเรียกแคมเปญนี้ว่า "เต็มไปด้วยตัวละครที่มีเสน่ห์พร้อมเรื่องราวที่น่าเศร้าและน่าประทับใจ" แม้ว่าจะระบุว่า "ไม่ใช่ทุกตัวละครที่มีผลกระทบเท่าคนอื่น" เขาระบุว่าการย้อนรอยนั้น "น่าเบื่อ" และหลักเกณฑ์ของเกมก็กลายเป็นเรื่องที่คาดเดาได้ โดยงานทางโลกกลายเป็น "รวดเร็วซ้ำซาก" หากผู้เล่นพยายามเพิ่มความชำนิชำนาญ แต่การที่เกมบังคับให้ตัวละครอันเป็นที่รักจากไปนั้นส่งผลต่ออารมณ์
ราเชล วอตส์ จากนิตยสารพีซี เกมเมอร์ ได้ให้คะแนนเกมที่ 85 เต็ม 100 โดยกล่าวว่าเป็น "ซิมชีวิตที่มีประโยชน์" ที่ "เกี่ยวข้องกับหัวข้อแห่งความตาย และความเห็นอกเห็นใจด้วยความสมดุลอย่างเชี่ยวชาญ" อย่างไรก็ตาม เธอได้วิจารณ์ "ความคลุมเครืออย่างมีจุดมุ่งหมาย" เกี่ยวกับธรรมชาติของชีวิตหลังความตายและผู้อยู่อาศัยในฐานะ "ความชัดเจนของเจตนาของตัวละคร[ซึ่งทำให้สับสน]" เอริก แวน อัลเลน จากยูเอสเกมเมอร์ได้ให้คะแนนเกมที่ 4 เต็ม 5 โดยกล่าวว่างานเขียนของเกมนี้ "อบอุ่น, ตลก และมีเสน่ห์" และเกมนี้ "สนุกที่สุดในส่วนเล็ก ๆ"
เกมนี้ได้รับการเสนอชื่อเข้าชิงเกมส์ฟอร์อิมแพกต์และเกมอินดียอดเยี่ยมจากเดอะเกมอะวอดส์ 2020
เบน "ยาห์ตซี" ครอชอว์ จากดิเอสเคปิสต์ได้มอบรางวัลให้แก่สปิริตแฟเรอร์สำหรับเกมยอดเยี่ยมแห่งปี ค.ศ. 2020 ของเขา
แหล่งข้อมูลอื่น

เว็บไซต์ทางการ